पीजीआई में सीनियर्स ने फीजियोलॉजी स्टूडेंट से की छेड़छाड़, केस दर्ज
पीजीआईएमएस में जूनियर्स के साथ अत्याचार का मामला उजागर, पुलिस और विवि प्रशासन जांच में जुटा
क्राइमरिपोर्टर | रोहतक
पीजीआईएमएसमें जूनियर्स के उत्पीड़न का एक और मामला सामने आया है। एमडी फीजियोलॉजी की सेकेंड ईयर की छात्रा ने अपने दो सीनियर्स पर छेड़छाड़ का आरोप लगाते हुए पीजीआईएमएस थाने में शिकायत दी है। पीड़िता ने दोनों सीनियर्स पर शारीरिक प्रताड़ना का आरोप भी लगाया है। शिकायत के आधार पर दो सीनियर्स पर केस दर्ज कर पुलिस ने मामले की जांच शुरू कर दी है। वहीं, घटना के सामने आने के बाद पीजीआईएमएस प्रशासन में भी हड़कंप मच गया। अधिकारियों का कहना है कि मामले की जांच की जा रही है। जांच में आरोप सिद्ध होने पर आरोपियों के खिलाफ कार्रवाई की जाएगी।
पीड़िता ने पुलिस को दी शिकायत में कहा है कि वह पीजीआईएमएस के फिजियोलॉजी विषय में एमडी सेकेंड ईयर की छात्रा है। गुरुवार सुबह 11 बजे वह अपने विभाग के डॉ. नवनीत के पास क्लास के बारे में डिस्कस करने गई थी। वहां पर फीजियोलॉजी के सीनियर रेजीडेंट डॉ. अनूप अग्रवाल फीजियोलॉजी पीजी के छात्र डॉ. निर्मल गुरंग बैठे थे। दोनों ने उस पर भद्दे कमेंट करने शुरू कर दिए। वह उनकी बातों को इग्नोर करके वहां से चली आई, लेकिन दोनों आरोपी भी उसके पीछे-पीछे गए। वह स्टाफ रूम में पहुंची तो उन दोनों ने उसे सेक्सुअली फिजिकली प्रताड़ित किया, जिससे उसके नीचे का होंठ भी कट गया और मुंह से खून बहने लगा। पीड़िता का कहना है कि दोनों आरोपियों ने धमकी दी कि अगर उसने किसी को घटना के बारे में बताया तो अंजाम बुरा होगा। पीड़िता ने आरोप लगाया है कि दोनों आरोपी सीनियोरिटी का फायदा उठाते हुए काफी समय से उसे प्रताड़ित भी कर रहे हैं।
^एक स्टूडेंट ने छेड़छाड़ अन्य आरोप लगाए हैं। मामला पुलिस में चला गया है, वहीं विवि स्तर से भी मामले की जांच की जा रही है। जांच में दोषी पाए जाने पर आरोपियों के खिलाफ एक्शन लिया जाएगा। -पीकेशर्मा, डिप्टी रजिस्ट्रार, पब्लिक रिलेशन
hne_Deva hin_Deva awa_Deva hin_Deva hin_Deva hin_Deva